钦定古今图书集成/明伦汇编/氏族典/第349卷 > 《廖用贤尚友录》 > 丘何
## 钦定古今图书集成/明伦汇编/氏族典/第349卷 > 《廖用贤尚友录》 > 丘何

按《万姓统谱》，何字汉规，登乾道第，宰连江有声，部使
者交荐之，不肯售，沉淹外职。晚始入朝，监进奏院，迁
太府簿。时方诋道学，上而谏诤，下而成序，绝口不言
性命等字，虽《六经》《论》《孟》语亦避之。何独疏论《中庸》及
皇极偏党之义，语意恳切。庆元丁巳，有事南郊，太常
阙肄仪，宰相以何名闻，遂摄卿行礼。自受哲戒以至
受福，细大无遗。声名骤起，即将超擢而何？惟持正，不
肯趋谒当路。积二年，出守袁州，卒。

===丘泰===按《万姓统谱》：泰字仪仲，高安人。淳熙间，父山疾笃，泰
刲股以进，寻愈。转运副使赵彦操闻于朝，孝宗御笔
付史馆。父死，家徒四壁，竭力奉母。后更名“高。”